section_heading: Fridrik II. i pape
paragraph_text: U to vrijeme je Fridrika uhvatila neka bolest pa je ostao u Otrantu. Kada je to čuo, papa Grgur IX. ga je ekskomunicirao, misleći da Fridrik priprema neku urotu protiv njega. Fridrik je prije odlaska u Svetu zemlju (početkom 1228.) poslao papi uvredljivo pismo navodeći da je upravo papa taj koji sabotira pohod. Kao odgovor na to, papa ga je ponovo ekskomunicirao. Potom mu oduzima Siciliju i južnu Italiju i okreće cijelu Europu protiv njega. Fridrik je zatim pokušao pregovarati s papom, ali je na kraju odlučio ignorirati ga te unatoč izopćenju plovi prema Akri.